Lav et referat af nedenstående tekst:

Tekst:
Det har været en dramatisk formiddag hos Arresten i Aalborg, efter en indsat forsøgte at begå selvmord, mens han var i sin celle. Han er ifølge politiets oplysninger i kritisk tilstand og indlagt på Aalborg Universitetshospital. Det drejer sig om den 31-årige mand, der fredag ved 17-tiden i restaurant Dalle Valle i Friis i Aalborg overfaldt en 33-årig kvinde med kniv og knytnæveslag. Kvinden kom ikke alvorligt til skade i forbindelse med det voldelige overgreb, ligesom politiet heller ikke har noget bud på motivet til overfaldet. Ifølge Nordjyllands Politi er de to personer i familiemæssig relation med hinanden. Manden blev efterfølgende anholdt og sigtet for vold, og han skulle efter planen have været fremstillet foran en dommer med henblik på varetægtsfængsling i løbet af lørdagen. På grund af de tragiske omstændigheder fremstilles han in absentia og er varetægtsfængslet indtil videre. De pårørende til manden er underrettet.

Referat:
En 31-årig mand, der i løbet af i dag skulle være fremstillet i grundlovsforhør efter et knivoverfald fredag eftermiddag i Aalborg, har lørdag formiddag forsøgt at tage sit eget liv. Det skete, da han var i Arresten i Aalborg. Det oplyser Nordjyllands Politi.